《踏莎偶成三首》
宋代·舒岳祥

两山天一路，孤石水分流。
多难身衰日，新凉病有瘳。
侯封竹万个，奴课橘千头。
生理能如此，真堪隐去休。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。